TOKYO VICE 2. ÉVAD 6. RÉSZ
Ojabun, elnézést!
Kume...
Ennyi telik tőled?
A fáradozásaidért.
Küldd haza!
Köszönöm!
Nincs hova hazamennem.
Nincsenek szüleid?
Kitagadtak.
Ha a szüleidnek sem engedelmeskedsz,
velem miért ne szegülnél szembe?
Őket nem én választottam.
Az ojabunt igen.
Ez az élet komoly felelősséggel jár.
Kész vagy börtönbe is vonulni?
- Igen. - Meghalni?
- Igen. - Ölni?
Arra is.
De van egy tulajdonság,
ami mindennél fontosabb.
Tudod, mi az?
A hűség.
Meg tudod ezt nekem fogadni, a hűséget?
Hozzám és a szervezethez, bármi áron?
Igen. Esküszöm.
Helyes.
Sose felejtsd el!
- Kume. - Igenis!
- Gondoskodj róla! - Köszönöm!
Köszönöm!
Ojabun!
Hova mész? A kórház arra van!
Észnél vagy? Ránk hívják a zsarukat!
Csináld, amit mondok! Gyorsan! Menj!
Hé! Ésszel! Nem tudsz vezetni?
- Szato... - Igen?
Az iroda...
Ojabun, kórházba visszük.
Figyelj!
- Hívd fel Simizut! - Rendben.
Hívd fel az orvost! Mondd, hogy jövünk!
Gyorsan!
Nyisd az ajtót!
Vigyázzatok a fejére!
Vigyázz!
Lassan tegyétek le!
Húzd le a rolót!
Ojabun!
- Miért nem tudtam a találkozóról? - Az ojabun szervezte.
Leszarom, ki szervezte.
Te nekem jelentesz!
Sok vért veszített.
- Be kell vigyük valahova. - Idióta!
A zsaruk sorban kapcsolják le a bandákat.
Nem hagyhatjuk meghalni!
Te vitted abba a szaros klubba, és nem gondoskodtál a védelemről.
Te vagy a hibás.
- Simizu! - Igen?
- Tegyél meg mindent! - Igenis.
Kifelé!
Hozzatok forró vizet!
Szato...
Igen, uram?
Doki, csináljon valamit!
Ojabun!
Ne féljen!
Katagiri-szan!
A barátja jól van.
Bevitték, felveszik a vallomását.
Mi történt?
Isida és pár embere a klub vendégei voltak.
Majd jött két álarcos fegyveres. A liftet használták.
- Isida volt a célpont? - Úgy tűnik.
Állítólag többször is meglőtték, de nem tudunk többet.
Kimenekítették az emberei, ismeretlen helyen van.
Tozava bandája volt?
Egyelőre nincs rá bizonyíték.
Halottak?
Két vendég és egy ember a Csihara-kaiból.
De több súlyos sérült is van, úgyhogy nőhet a szám.
Ez minden, amit mondhatok.
Köszönöm! Ki halt meg a Csihara-kaiból?
- Azt nem tudjuk. - Katagiri-szan!
- Ide tudna jönni? - Várjon!
Hogyan tovább?
Keressük a fegyvereseket,
és imádkozunk, hogy ne fajuljon el a helyzet.
Nem tudom, mit keresett ott Isida.
És Ohno Maszahiro, aki vele ült?
Ő csak egy törzsvendég.
Több tanú is
látta önt és Ohno-szant elmélyülten beszélgetni az incidens előtt.
Ez a munkám.
Lehetséges, hogy Isida helyett Ohno-szan volt a célpont?
Honnan kellene tudnom?
- Porter-szan... - Ez az én klubom.
Az én dolgom lett volna megvédeni a lányokat, a barátaimat.
Én vagyok a felelős.
Szerintem tartsunk szünetet.
Jó estét, Miss Porter!
Tessék!
- Jól vagy? - Jake?
Mi történt?
- Ebben nincs sztori. - Várj! Nem ezért hívtalak.
Vagyis... Nem csak ezért hívlak.
Én... aggódtam.
Miért?
Hogy miért?
Figyelj, ez köztünk marad.
Csak...
Hogy van az ojabun?
Nem jól.
Tudsz valamit Samantháról?
Nem veszi fel a telefont, de nem esett baja.
A rendőrségtől tudom.
El fog szabadulni a pokol, Meicso.
Hogyhogy?
Maradj ki belőle! Ne hívj többé!
Mondhatjuk, hogy ön és Isida Hitosi között érdekellentétek húzódtak?
Nem.
De a Kabukicso irányításáért harcoltak, nem?
Ez csak egészséges verseny két üzleti rivális közt.
De megértem, hogy kényelmes engem vádolniuk.
Ezek a durva megoldások nem jellemzik majd a jakuza jövőjét.
Amennyire mi tudjuk, önöknek nincs jövője.
Az ügyfelem önként fáradt be ide.
Több tiszteletet!
Elnézést kérünk. Nehéz éjszakánk van.
Igazán sajnálatos ügy,
de egy emberemnek sem lehetett köze hozzá.
Kida!
Mindannyian egy közös vacsorán vettünk részt.
Ha bármi kérdésük lenne...
Köszönjük, hogy befáradtak.
Funaki-szan, bocsásson meg.
Szörnyen későn értek ki a klubhoz, nyomozó.
Üdvözlöm a családját.
Épp most találkoztam az új társával.
Egy női nyomozó?
Nem hittem, hogy ilyen súlyos emberhiány van a rendőrségnél.
Alábecsüli a rendőrséget. Ez lesz a veszte.
Most ezt mondja, de majd meglátja.
Mi a fenét keres itt?
Önként jött be azzal a nyálas ügyvéddel.
- Mit mondott? - A szokásos süketelés.
"Nem mi voltunk, van alibink."
Katagiri-szan! Nyugodjon meg! Még sok dolgunk van.
Kell egy narratíva a tudósításhoz a lövöldözésről.
Holnap le kell hoznunk egy cikket.
Nyilvánosságra hozták az áldozatok neveit.
Az egyikük az új simbasi fejlesztés tervezője volt.
Menjen el a tervezőirodához! Hátha megtud valamit.
Kurihira, keresse meg a sebesülteket! Jól jönne egy beszámoló első kézből.
És a klubtulajdonos? Nem vagytok barátok?
Ő biztos tud valamit.
Ismeri a tulajt?
Csak futólag.
Nem Tozavára kellene ránéznünk?
Derítse ki, mit tud.
- Mehetnek. - Rendben.
Üdvözlöm! Tanigucsi Miszaki vagyok.
Igarasi Szakura.
Szakura-szan.
Szép név.
Kérdezhetek öntől valamit?
Hogyne.
Hétvégén fel akar vinni a hegyi nyaralóba.
Elvárja majd, hogy...
főzzek neki
és úgy viselkedjek, mint egy feleség?
Több lesz, mint egyszerű feleség.
Egyszerre kell meghittséget és izgalmat sugároznia.
Nem panaszkodhat, nem lehet unalmas.
Sosem helyezheti előtérbe a saját vágyait.
Érti?
Örülök, hogy megismerkedtetek. Miszaki.
Ma nincs rád szükség.
Szakura, gyere velem!
Kasira. Melyik fényképet tegyük ki az ojabunról?
Döntsd el te!
Elnézést!
Részvétem.
Köszönöm, nyomozó!
Sajnos nem tudok önre sok időt szakítani.
Gyászolunk, mint láthatja.
Jól tudom, hogy ön az ügyvezető, amíg össze nem ül a tanács?
Én voltam Isida vakagasirája. Én vagyok az utódja.
Tanakának ehhez lenne pár szava.
Az egy szenilis vénember, még beszélni sem tud rendesen.
Mostantól én hozom a döntéseket.
Tegnap... minek ment Isida abba a klubba?
Biztos azért, amiért én.
Piálni... és csajozni.
Mindketten tudjuk, hogy Isida nem az a fajta volt.
Minden férfi az a fajta.
Nem? Még maga is, nyomozó.
Nem is értem, miért minket zaklat.
Inkább letartóztathatná azt a tetű Tozavát.
Nagyon biztos benne, hogy Tozava volt.
Ha tud valamit...
Azt tudom, hogy évek óta vadászott az ojabunra.
Végül csak sikerült neki!
Ahogy magának is, Hajama.
Sok évig szolgálta az ojabunt,
és most végre elfoglalhatta a helyét. Jó érzés?
Ha maguk, rendőrök rendesen végzik a munkájukat,
nem üresedett volna meg a széke.
Vagy ezért jöttek?
Segítséget kérni, hogy tegyünk rendet az utcákon?
Mert ha igen, állunk rendelkezésére.
Ez mostantól rendőrségi ügy. Elég a megtorlásból!
Ha folytatódik az erőszak, arra határozott választ fogunk adni.
Megértette?
Az a kép jó lesz.
Maszahiro Ohno.
Így hívták.
Ott voltál vele, ugye?
Igen. Velem szemben ült, amikor megtörtént.
Nem ő volt a célpontjuk.
Isidát akarták megölni.
Tozava küldte őket.
Ez csak az első lépés, bármit is tervez.
Hogy megállítsuk,
össze kell tudnom kötni a támadókkal.
Ha láttál bármit, ami segíthet, most tehetek az ügyért.
Láttam egy tetoválást...
az egyik támadó csuklóján.
Olyan, mint egy daruma.
Akkor láttam meg, amikor Isidára fogta a fegyvert.
Oké.
Jó, ez nagyon jó.
Amikor tegnap felvették a vallomásomat, ott volt Tozava.
- Bevitték kihallgatni? - Nem tudom.
De egyenesen rám nézett, és a nevemen szólított.
Jake, tudja a nevemet.
Vannak emberek, akikért felelősséggel tartozom.
Szóval ha bármi történik velem...
Átrágtam magam a lehallgatott beszélgetéseken.
Egyikben sem említik a lövöldözést. Csak megy a süketelés.
Sem az incidens előtt, sem utána?
Egy szó sem esik róla. Mintha megegyeztek volna.
Tessék!
Azon gondolkodom, mit vigyek.
Az öcsédnek van kedvenc édessége?
Egyáltalán nem szereti az édeset.
Ennyit a csokitortáról, amit sütöttem.
Csak viccelek.
Kei a vicceket se szereti.
És légyszi, ne öltözz ki!
Lehet, hogy le kéne mondanunk.
Nem mondunk le semmit.
Én komolyan gondolom.
És ezen semmi nem változtathat.
Akkor... este.
Adj bátorságot, hogy megváltoztassam a megváltoztathatót,
nyugalmat, hogy elfogadjam azt, mi megváltoztathatatlan,
és adj bölcsességet, hogy felismerjem a különbséget a kettő közt.
A munka meghozza gyümölcsét.
A viszontlátásra!
- Ukai-szan, rég találkoztunk. - Mit akar? Elég volt a sabuból.
Nem...
Nézze...
Nagyon sajnálom. Az egész...
megtévesztő és kegyetlen volt.
Bocsánatot kérek.
Talán nekem kéne bocsánatot kérnem.
Függő voltam. Kihasználtam önt és a barátját.
De próbálok fejlődni. Hogy jóvátegyem a hibáimat.
Megváltoztam. Elég volt a jakuzából.
- Jobb életet akarok. - Ez nagyszerű. Komolyan.
De szükségem lenne a régi életére.
Hallott a lövöldözésről Akaszakában?
A klub tulaja a barátom, találkoztak.
Az egyik lövöldözőn ez a tetoválás volt.
Tudnom kell, ki az.
Igen, ismerős.
- Tozava embere? - Nem.
Hisinuma-kai. Ismertem azokat, akiken ilyen volt.
- Többen vannak? - Igen. Ketten.
- Hajama-szan. - Szállj be!
Jól áll neked.
Szörnyű dolog történt.
Személyesen akartam közölni veled.
Tudok az ojabun haláláról. A bátyám hagyott üzenetet.
Tozava ölette meg?
Nem nyugszik, amíg el nem tesz minket láb alól. Mindenkit.
A következő célpont a bátyád lesz.
Nem tehetünk valamit?
Tozaváék egyből kiszagolják,
ha valaki a Csihara-kaihoz tartozik, lehet bárhol.
De...
engem nem tudnának kiszúrni.
Hajama-szan!
Kérem! Hadd védjem meg őt!
Hadd álljak be önök közé!
Volt már ilyen a kezedben?
Nem.
Nesze!
Ma este nyolckor...
Tozava itt fog vacsorázni.
Te nem leszel gyanús nekik.
Olyan menj hozzá közel, amennyire csak tudsz!
Mi ez?
Isida mindkét merénylőjének ilyen tetkója volt. Testvérek.
Ezt a klubtulajdonos barátja mondta?
Egy másik forrásom. A Hisinuma-kaihoz tartoznak.
Marujama-szan, őket kapcsolatba tudom hozni Tozavával.
Le tudjuk őt kapcsolni ezzel a sztorival. Csak időt kérek.
Estére szerezzen rá bizonyítékot!
Különben egy másik szálat hozunk le róla.
- Kurihira talált valamit. - Higgye el, Marujama-szan!
Tozava maga a sztori.
Majd felgöngyölíti, ha visszajött az Államokból.
Holnap este megy a gépe, igaz?
- Most nem utazhatok el. - Jake...
Az apja 60. születésnapjáról van szó.
- Az élet is számít. - Marujama-szan,
nekem ez az életem.
Le kell tennem, később jelentkezem.
- Követted? - Igen.
Hova ment?
Kaitóval találkozott az iskola előtt.
Mindketten a Hisinuma-kai tagjai.
De a nevüket nem tudom.
Hisinuma emberei munka nélkül maradtak.
Lehet, hogy Tozava bérelte fel őket?
- Kitől van az infó? - Egy forrásomtól.
Ki az, aki azonosította őket?
Nem fedhetem fel a kilétét.
Megsérteném az újságírói etikát.
Nem kell az erkölcsi szónoklat!
Az eddigi legjobb fülest nyújtottam át.
Elég! Jake...
Minél többet tudunk, annál nagyobb eséllyel kapjuk el Tozavát.
Nem fedhetem fel az informátoromat.
JADZSIMA TEAHÁZ CUKIDZSI CSUO-KU 8-4-5, TOKIÓ
Elment az eszed?
Eressz!
- Eressz! - Kaito!
Mit hittél, mi lesz?
Hogy hagynak majd elmenni?
Nem kaptak volna el.
Ez öngyilkosság!
Értsd meg! Hajama golyófogónak küldött ide.
Halljam! Miért mentél bele?
Miattad csinálom!
Várj!
Van feleséged és egy fiad, igaz?
Igen.
Elváltam. De van egy fiam.
És miért váltál el?
- Kei... - Semmi gond.
Végül is jogos kérdés.
A munkánk...
A hosszú túlórák szétszakítják a családokat.
De már jobban kijövünk egymással.
Ami pedig a fiamat illeti, mindketten szeretjük.
Nehéz idők voltak ezek.
De ennek köszönhetem azt is,
hogy megismertem a nővéredet.
És ezért hálás vagyok a sorsnak.
Kei-jel korábban épp a lapodat emlegettük. Ugye?
- Csak nem olvasod? - De.
Vannak benne jó cikkek.
Néha.
Ezt jó hallani.
Az olvasóink ennél néha... nyersebben fogalmaznak.
Hozok még.
Bevágódtam nála.
Ne bízd el magad!
Nem ismerős.
Ez nem egy iskolai verekedés, Hisinuma-szan.
Ebből háború lehet.
Miért segítenék annak az embernek,
aki tönkretette az életemet?
Tozava felbérelte két emberét.
Az ön tudta nélkül, hogy megölesse Isidát.
Az embereim többsége rács mögött van maga miatt.
A többiek pedig a túlélésért küzdenek!
Ha Tozava meg tudta venni őket, arról maga tehet!
Hisinuma-szan!
Borotvaélen táncolunk.
Nakaharát eltették láb alól.
Nagy vihar készül.
Tozava megállíthatatlan lesz, ha most nem cselekszünk.
Fél év, és Tozava marad egyedül talpon.
Csak mondja meg, hol találom ezt a két embert!
Biztosíthatom, hogy Tozava velük együtt kerül a sittre.
Felügyelő! Erre!
Ellenállt.
De nem eléggé.
Tozava tette? Elvarrja a szálakat?
Ha igen, Tozava előtt kell megtalálnunk a másikat.
Halló! Adelsteinéket hívta.
Eddie, Willa, Josh és Jessica most nem tudják felvenni.
Hagyja meg a teljes nevét, telefonszámát lassan és érthetően,
és visszahívjuk.
Sziasztok!
Figyu, nagyon röstellem,
de beütött a ménkű a munkahelyemen, és...
nem fog menni...
Kárpótollak, apa. Ígérem.
Le kell tennem. Szeretlek benneteket.
Sajnálom. Sziasztok!
Ki az?
Én.
Hogy kerülsz ide?
Jólesett a házi koszt. Jól éreztem magam.
Köszönjük a szódzsut.
- Kei, örültem a találkozásnak. - Igen, én is.
Jó éjt!
Majd holnap hívlak.
Kei...
Köszönöm!
Hogy kiderült, mekkora egy seggfej?
Szívesen!
Micsoda?
Önző egy alak. Ki hagyja el a családját?
Te is így akarod végezni?
Elváltan, egyedül, eldobva, mint egy darab szemét?
Azt már nem! Nem engedem.
Legközelebb kopogj!
Kaito nagyon sajnálja.
- Ő adta neked? - Elvettem tőle.
Az étteremnél, mielőtt használhatta volna.
Nem hittem volna, hogy meg meri tenni. Le a kalappal.
Ha megteszi, ott hal meg.
Valószínű. De gondoltam, egy próbát megér.
Kaito az egyetlen testvérem!
Már nem az.
Kockára tette értünk az életét.
Most már a Csihara-kai tagja. Vagyis az én katonám.
Megígérted nekem, hogy leszállsz Kaitóról.
Vagyis hazudtál nekem.
Kasira...
Ne menj még egyszer a közelébe!
Ha még egyszer keresztbe teszel nekem
a gaidzsin szukáddal, megölöm.
Meg azt a csinos hoszteszt is.
A gyerekével együtt.
Egyesével csinálok ki mindenkit, aki fontos neked.
Úgyhogy vigyázz, hogyan beszélsz velem!
Hiba volt idejönnöm.
- Felelőtlenség. - Nem.
Örülök, hogy eljöttél.
Nem szabad tovább maradnom.
Attól tartok, még mindig figyeltet.
Egyelőre nem találkozhatunk.
- Ez a szarházi! - Jake...
Még ha ki is szakadsz, nem bírom, hogy uralja az életedet.
Amíg újra találkozunk.
Bocs, nem tudtam hamarabb jönni.
Nehéz napjaink voltak.
Én is beszélni akartam veled.
Hogy van a kissrác?
Nem tud semmit.
Amíg az apjával voltam,
kitanultam, hogyan kell eltitkolni dolgokat.
De megfogadtam magamnak,
hogy többé nem hozom Daicsit ilyen helyzetbe.
Se magamat.
Bár ne így lenne vége!
Őszintén mondom.
Megértem.
Azért...
elköszönhetek Daicsitól?
Szia! Rég nem láttalak.
El akartam búcsúzni.
Hova mész?
Elutazom.
Mikor jössz vissza?
Nem tudom. Messzire megyek.
Meg kell ígérned, hogy vigyázol anyukádra, amíg nem leszek.
Jó, megígérem.
Tessék! Ez megvéd.
Mit rajzolsz?
650 a visszajáró.
Köszönöm, szép napot!
MÉSZÁRLÁS A KLUBBAN:
AZ AMERIKAI MAMA-SZAN TITKOS JAKUZAKAPCSOLATAI
- Nagyon jó lett. - Az ekler vagy a cikk?
Mindkettő. De ha választanom kellene...
Jake-szan! Gyere ünnepelni!
- Ez meg mi a rák? - Micsoda?
Ez a szenzációhajhász szar!
- Jake-szan... - Ne szólj bele!
- Nem volt jogod belerángatni! - Mi folyik itt?
A nagy amerikai baba hisztizik.
Ezt jóváhagyta?
"A klub amerikai tulajdonosnőjét"
"az elhunyt építészhez, Ohno Maszahiróhoz"
"romantikus szálak fűzték."
"Ohno-szant a Csihara-kai vezetőjével, Isida Hitosival"
"látták aznap este."
Az ő klubja, ő a sztori.
- Nem, nem az! - Kurihira jól mondja.
Az alannyal való barátsága mellékes.
Samanthának hívják.
Egyeztethettél volna velem.
A tényeket ellenőriztem. A barátod nem szent.
És mindenki tudja rajtad kívül.
- Jake! - Jake! Uralkodjon magán!
Nem az én barátom a sztori, hanem Tozava!
Jó lehet egy világban élni, ami körülötted forog, Jake-szan.
- Ez nem rólam szól! - Pontosan.
A "Meicso" teszi, ami a dolga.
Ha ezzel problémája van, akkor menjen máshova dolgozni!
Folytassák a munkát!
"Romantikus szálak fűzték."
Hazudott nekünk. Ugorjunk be hozzá!
Itt Samantha. Most nem tudom felvenni. Hagyjon üzenetet...
OTT LEGYÉL, TE LÚZER! HIÁNYZOL, JESS
- Jake-szan! - Igen?
Szálljon be!
- A Narita reptérre legyen szíves! - Rendben, köszönöm!
Megkérdezhetem, hova utazik?
- Amerikába. - Amerikába!
De jó önnek!
Majd meglátjuk.
Marujama!
- Miben segíthetek? - Adelsteint keresem.
Kivett néhány nap szabadságot.
Említette Sinzo Tozavát. Mit mondott róla?
Úgy hiszi, hogy Tozava felelős
Isida Hitosi haláláért.
Állítsa rá!
Göngyölítsenek fel minden szálat,
ami segíthet leleplezni azt a gazembert!
Uram...
És ha az egyik szál visszavezetne a "Meicsóhoz"?
Még nincs rá bizonyítékom,
de az a sejtésem, hogy valaki a cégen belül Tozavának dolgozik.
Kövesse a nyomokat! A legapróbbakat is.
Bármi is lesz az eredmény.
Elvégre ez a dolgunk.
- Szia! - Szia!
Erika mondta, hogy jól vagy.
Kérte, hogy ne találkozzunk többé. Bölcs lépés.
Értem.
Samantha, jobb lesz, ha mi is elbúcsúzunk.
Már senki sincs biztonságban körülöttem.
Sajnálom...
ezt az egészet.
Feljössz?
Nem lehet.
Bocsánat!
Hölgyeim és uraim, felszállásra készen állunk.
Kérjük, csatolják be az öveiket! Köszönjük!
Ki vagy?
Azt kérdeztem, ki vagy!
Segítsen, kérem!
A SOROZAT VALÓS ESEMÉNYEKEN ALAPUL,
DE A KARAKTEREK ÉS ESEMÉNYEK A DRÁMAI HATÁS ÉRDEKÉBEN
FIKCIONÁLTAK, ÉS NEM TÜKRÖZIK A VALÓSÁGOT.
Magyar szöveg: Csémy András Iyuno